L 167/16 Den Europæiske Unions Tidende 20.6.2006 KOMMISSIONENS FORORDNING (EF) Nr. 898/2006 af 19. juni 2006 om ændring af Rådets forordning (EF) nr. 51/2006, hvad angår fangstbegrænsninger og fiskeriindsatsbegrænsninger for tobis i ICES-område IIa (EF-farvande), IIla og IV (EF-farvande) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 51/2006 af 22. december 2005 om fastsættelse for 2006 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (!), særlig artikel 5, stk. 4, og artikel 7, stk. 4, og ud fra følgende betragtninger: (1) Der er i bilag IA og IID til forordning (EF) nr. 51/2006 fastlagt midlertidige fangstbegrænsninger og fiskeriind- satsbegrænsninger for tobis i ICES-område Ila (EF- farvande), Illa og IV (EF-farvande). Ifølge punkt 6 i bilag IID til forordning (EF) nr. 51/2006 skal Kommissionen revurdere fangstbegrænsningerne og fiskeriindsatsbegrænsningerne for 2006 på grundlag af udtalelser fra Den Videnskabelige, Tekniske og Økono- miske Komité for Fiskeri (STECF) vedrørende størrelsen af 2005-tilvæksten for tobis i Nordsøen. Hvis STECF vurderer størrelsen af 2005-tilvæksten for tobis i Nord- søen til at være mellem 300 mia. og 500 mia. styk med alderen 0, må antallet af kW-dage ikke være større end antallet i 2003 beregnet som det samlede antal kW-dage for hvert år, og de samlede tilladte fangstmængder (TAC'er) for 2006 fastsættes til 300000 tons. Det samlede antal kW-dage for hvert år beregnes som produktet af antallet af dage til stede i området og maskineffekten i kW. STECF har vurderet 2005-tilvæksten til mindst 324 mia. styk med alderen 0. Forordning (EF) nr. 51/2006 bør derfor ændres i over- ensstemmelse hermed — UDSTEDT FØLGENDE FORORDNING: Artikel 1 Forordning (EF) nr. 51/2006 ændres således: 1) Bilag IA ændres som angivet i bilaget til nærværende forord- ning. 2) Bilag IID, punkt 5, affattes således: »5, Hver medlemsstat sikrer, at antallet af kW-dage i 2006 for fartøjer, der fører dens flag eller er registreret i Fælles- skabet, ikke overstiger antallet i 2003 som beregnet i henhold til punkt 4, litra a).« Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 19. juni 2006. ()) EUT L 16 af 20.1.2006, s. 1. På Kommissionens vegne Joe BORG Medlem af Kommissionen